ROMÂNIA

JUDEŢUL BISTRIŢA-NĂSĂUD

  CONSILIUL JUDEŢEAN   
HOTĂRÂRE

privind a patra rectificare a bugetului de venituri și cheltuieli al judeţului Bistriţa-Năsăud pe anul 2016 și a bugetelor de  venituri și cheltuieli ale instituțiilor  aflate în subordonarea Consiliului Judeţean Bistriţa-Năsăud pe anul 2016 
Consiliul Judeţean Bistriţa-Năsăud, întrunit în data de 27.07.2016 în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. IX/10934/25.07.2016 a preşedintelui Consiliului Judeţean Bistriţa-Năsăud;

- raportul comun nr. II/10935/25.07.2016 al Direcţiei economice, al Direcției tehnice, investiții, lucrări publice, al Direcţiei dezvoltare durabilă şi relaţii externe şi al Arhitectului şef din cadrul Consiliului Judeţean Bistriţa-Năsăud;
- Nota de fundamentare nr. II/10813/22.07.2016 a Direcției economice din cadrul Consiliului Judeţean Bistriţa-Năsăud;

- adresa nr. VAa/9713/04.07.2016 a Direcției tehnice, investiții, lucrări publicev, Serviciul tehnic, investiții din cadrul Consiliului Judeţean Bistriţa-Năsăud;

- Nota de fundamentare nr. VAa/9722/04.07.2016 a Direcției tehnice, investiții, lucrări publice, Serviciul tehnic, investiții din cadrul Consiliului Judeţean Bistriţa-Năsăud;

- Nota de fundamentare nr. VAb/9949/07.07.2016 a Direcției tehnice, investiții, lucrări publice, Serviciul tehnic, investiții, Compartiment mediu, utilități publice, management deşeuri din cadrul  Consiliului Judeţean Bistriţa-Năsăud;
- adresa nr. IIIA/6333/26.04.2016 a Arhitectului şef din cadrul  Consiliului Judeţean Bistriţa-Năsăud;

- adresa nr. III/9425/05.07.2016 a Arhitectului şef din cadrul  Consiliului Judeţean Bistriţa-Năsăud;
- adresa nr. IVd/9933/07.07.2016 a Direcției dezvoltare durabilă şi relații externe, Compartimentul relații externe din cadrul Consiliului Judeţean Bistriţa-Năsăud; 
- adresa nr. IVa/10545/19.07.2016 a Direcției dezvoltare durabilă şi relații externe, Compartimentul fonduri structurale şi management proiecte; 
- adresa nr. VB/10287/20.07.2016 a Direcției tehnice, investiții, lucrări publice, Serviciul administrare drumuri, lucrări publice;
- adresa nr. IIB/10767/20.07.2016 a Direcției economice, Serviciul financiar, contabilitate;

- adresa nr. 23347/11.07.2016 a Direcției Generale de Asistență Socială şi Protecția Copilului, înregistrată la Consiliul Judeţean Bistriţa-Năsăud sub nr. II/10170/12.07.2016;

- adresa nr. 855/19.07.2016 a Centrului Județean pentru Cultură Bistriţa-Năsăud, înregistrată la Consiliul Judeţean Bistriţa-Năsăud sub nr. II/10718/20.07.2016 şi adresa nr. 862/22.07.2016 a Centrului Județean pentru Cultură Bistriţa-Năsăud, înregistrată la Consiliul Judeţean Bistriţa-Năsăud sub nr. II/10858/22.07.2016;

- adresa nr. 5421/14.07.2016 a Spitalului Județean de Urgență Bistriţa, înregistrată la Consiliul Judeţean Bistriţa-Năsăud sub nr. II/10454/18.07.2016;

- adresa nr. 10018/14.07.2016 a Direcției de Sănătate Publică a Judeţului Bistriţa-Năsăud, înregistrată la Consiliul Judeţean Bistriţa-Năsăud sub nr. II/10346/14.07.2016;

- adresa nr. 5499/18.07.2016 a Spitalului Județean de Urgență Bistriţa, înregistrată la Consiliul Judeţean Bistriţa-Năsăud sub nr. II/10452/18.07.2016;
- adresa nr. 721/17.05.2016 a Clubului Sportiv Municipal Bistriţa, înregistrată la Consiliul Judeţean Bistriţa-Năsăud sub nr. II/7358/17.05.2016;

- contul de executie al bugetului local la data de 20.07.2016, emis de Trezoreria Municipiului Bistrita, înregistrat la Consiliul Judeţean Bistriţa-Năsăud sub nr. II/10705/20.07.2016;

- prevederile art. 2, alin. (1) pct. 47, art. 19 alin (2), art. 49, alin. (4), (5) şi (7) din Legea nr. 273/2006 privind finanţele publice locale, cu modificările şi completările ulterioare; 

- prevederile art. 23 din Legea nr. 69/2010 - Legea responsabilității fiscal-bugetare, republicată;

- prevederile Hotărârii Guvernului României nr. 423/2016 privind repartizarea pe judeţe a sumelor aprobate prin lege pentru finanţarea drepturilor copiilor/elevilor/tinerilor cu cerinţe educaţionale speciale integraţi în învăţământul de masă precum şi metodologia de alocare a acestor sume unităţilor de învăţământ de masă, pentru anul 2016; 
- prevederile Hotărârii Guvernului României nr. 468/2016  privind alocarea unei sume din Fondul de intervenţie la dispoziţia Guvernului, prevăzut în bugetul de stat pe anul 2016, pentru unele unităţi administrativ-teritoriale afectate de calamităţi naturale produse de inundaţii;

 - prevederile Hotărârii Consiliului Judeţean Bistriţa-Năsăud nr. 8/2016 privind aprobarea bugetului de venituri şi cheltuieli al  Judeţului Bistriţa-Năsăud pe anul 2016 și a estimărilor pe anii 2017-2019;
- prevederile Hotărârii Consiliului Judeţean Bistriţa-Năsăud nr. 26/2016 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistrița-Năsăud pe anul 2016;
- prevederile Hotărârii Consiliului Judeţean Bistriţa-Năsăud nr. 51/08.04.2016 privind prima rectificare a bugetului de venituri și cheltuieli al judeţului Bistriţa-Năsăud pe anul 2016, bugetului de venituri și cheltuieli al Complexului Muzeal Bistriţa-Năsăud pe anul 2016 și bugetului de cheltuieli al Direcției Generale de Asistență Socială și Protecția Copilului  Bistriţa-Năsăud, pe anul 2016;
- prevederile Hotărârii Consiliului Judeţean Bistriţa-Năsăud nr. 62/27.04.2016 privind a doua rectificare a bugetului de venituri și cheltuieli al judeţului Bistriţa-Năsăud pe anul 2016 şi a bugetului de venituri și cheltuieli al Spitalului Judeţean de Urgenţă Bistriţa pe anul 2016;
- prevederile Hotărârii Consiliului Judeţean Bistriţa-Năsăud nr. 71/20.05.2016 privind a treia rectificare a bugetului de venituri și cheltuieli al judeţului Bistriţa-Năsăud pe anul 2016 și a bugetelor de  venituri și cheltuieli ale instituțiilor aflate în subordonarea Consiliului Judeţean Bistriţa-Năsăud pe anul 2016; 

- prevederile Dispoziţiei Preşedintelui Consiliului Județean Bistrița Năsăud nr. 69/20.04.2016 privind modificarea repartizării pe trimestre a sumelor defalcate din TVA şi virarea de credite bugetare în cadrul Capitolului 68.02 “Asigurări şi asistență socială” şi a Capitolului 65.02 “Învățământ”; 

- prevederile Dispoziţiei Preşedintelui Consiliului Județean Bistrița Năsăud nr. 116/17.06.2016 privind aprobarea unor virări de credite bugetare în cadrul aceluiași capitol bugetar pentru bugetul propriu şi pentru bugetul instituțiilor publice subordonate;
- raportul nr. IBa/11048/27.07.2016 al Comisiei de administraţie;

- raportul nr. IBa/11049/27.07.2016 al Comisiei economice;

- raportul nr. IBa/11050/27.07.2016 al Comisiei de cultură;

- raportul nr. IBa/11051/27.07.2016 al Comisiei de urbanism.
În temeiul prevederilor art. 91 alin. (1) lit. b), alin. (3) lit. a), art. 97, art. 98 şi art. 115 alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 
Art.1. Se majorează veniturile bugetului local al Judeţului Bistriţa-Năsăud pe anul 2016, cu suma de 1825 mii lei, astfel:

a) la cod venit 11.02.01 “Sume defalcate din taxa pe valoarea adăugată pentru finanţarea cheltuielilor descentralizate la nivelul judeţelor”, cu suma de 1449 mii lei repartizaţi pentru plata drepturilor de care beneficiază copiii/elevii/tinerii cu cerinţe educaţionale speciale integraţi în unităţile de învăţământ de masă; 
b) la cod venit 42.02.28 “Subvenții primite din Fondul de Intervenție” cu suma de 367 mii lei alocaţi din Fondul de intervenţie la dispoziţia Guvernului, pentru unele unităţi administrativ-teritoriale afectate de calamităţi naturale produse de inundaţii; 

c) la cod venit 36.02.50 “Alte  venituri”, cu suma de 9 mii lei din Fondul de întreținere, înlocuire și dezvoltare al Sistemului de Management Integrat al Deșeurilor Solide în județul Bistriţa-Năsăud constituit la Trezoreria Municipiului Bistrița.
Art.2. (1) Se diminuează, cu suma de 900 mii lei, prevederile bugetare aprobate la capitolul 54.02.50 “Alte servicii publice generale”, Titlul II “Bunuri şi servicii”, art. 20.30.30 “Alte cheltuieli cu bunuri şi servicii”;
(2) Se diminuează, cu suma de 397 mii lei, prevederile bugetare aprobate la capitolul 80.02.01 “Acțiuni generale economice şi comerciale”, Titlul XII “Active nefinanciare”, art. 71.01.30 “Alte active fixe”;
(3) Se diminuează, cu suma de 300 mii lei, prevederile bugetare aprobate la capitolul 67.02. “Cultură, recreere şi religie’’, paragraful 67.02.03.30 Alte servicii culturale, Titlul II “Bunuri şi servicii”, art. 20.30.30 “Alte cheltuieli cu bunuri şi servicii”;
(4) Cu suma prevăzută la alin. (3) se diminuează bugetul de venituri şi cheltuieli al Centrului Judeţean pentru Cultură Bistriţa-Năsăud pe anul 2016, la venituri, codul 43.10.09 “Subvenții pentru instituții publice” şi la cheltuieli, Titlul II “Bunuri şi servicii”.
Art.3.  (1) Se majorează, cu suma de 170 mii lei, prevederile bugetare la capitolul 51.02.01.03 “Autorități executive”, Titlul II “Bunuri şi servicii”;
(2) Se majorează, cu suma de 537 mii lei, prevederile bugetare la capitolul 51.02.01.03 “Autorități executive”, secțiunea de dezvoltare, Titlul XII “Active nefinanciare”.
Art.4.  Se majorează, cu suma de 1449 mii lei, prevederile bugetare la capitolul 65.02 “Învățământ” paragraful 65.02.50 „Alte cheltuieli în domeniul învățamântului”, Titlul VI “Transferuri între unități ale administrației publice”, art. 51.01.64 „Transferuri de la bugetul județului către bugetele locale pentru plata drepturilor de care beneficiază copiii cu cerinţe educaţionale speciale integraţi în învăţământul de masă”.
Art.5. (1) Se majorează, cu suma de 500 mii lei, prevederile bugetare la capitolul 66.02.06.01 “Spitale generale’’, secţiunea de dezvoltare, Titlul VI “Transferuri între unităţi ale administraţiei publice”, alin. 51.02.28 “Transferuri din bugetele locale pentru finanţarea cheltuielilor de capital din domeniul sănătăţii”.
(2) Cu suma prevăzută la alin. (1) se modifică bugetul de venituri şi cheltuieli al Spitalului Judeţean de Urgenţă Bistriţa, după cum urmează:

a) la venituri, cod venit 43.10.19 “Subvenții pentru instituţii publice destinate secţiunii de dezvoltare”, cu suma de 500 mii lei;

b) la cheltuieli, secţiunea de dezvoltare, Titlul XII “Active nefinanciare”, alin. 71.01.02 “Maşini echipamente şi mijloace de transport”, pentru dotarea sălii de operație urologie, cu suma de 500 mii lei.
(3) Se aprobă modificarea repartizării pe trimestre prin diminuarea prevederilor bugetare aprobate pentru trimestrul IV cu suma de 2120  mii lei și majorarea prevederilor bugetare pentru trimestrului III cu suma de         2120 mii lei, după cum urmează:

a) la venituri, cod venit 43.10.16.03 “Sume din bugetul de stat către bugetele locale pentru finanțarea altor investiții în sănătate”;

b) la cheltuieli,  secţiunea de dezvoltare, Titlul XII “Active nefinanciare”, alin. 71.01.01 “Construcţii’’, pentru obiectivul de investiții în continuare “Extindere prin supraetajarea pavilionului P+2 şi transformare în P+4 în vederea construirii unui bloc operator centralizat şi spaţii medicale”.
Art.6. (1) Se majorează, cu suma de 68 mii lei, prevederile bugetare la capitolul 67.02. “Cultură, recreere şi religie’’, paragraful 67.02.03.03 “Muzee” Titlul VI “Transferuri între unităţi ale administraţiei publice”, alin. 51.01.01 “Transferuri către instituţii publice”. 

(2) Cu suma prevăzută la alin. (1) se rectifică bugetul de venituri şi cheltuieli al Complexului Muzeal Bistriţa-Năsăud, după cum urmează:
a) la venituri, cod venit 43.10.09 “Subvenții pentru instituții publice”, cu suma de 68 mii lei;

b) la cheltuieli, Titlul II “Bunuri şi servicii”, art 20.02 ”Reparaţii curente”, cu suma de 68 mii lei, în vederea realizarii lucrărilor de intervenție pentru conservarea şi protejarea corpului de clădire al Bisericii Evanghelice din Jelna, comuna Budacu de Jos.
Art.7.  Se majorează, cu suma de 250 mii lei, prevederile bugetare la capitolul 67.02.50 “Alte servicii în domeniul culturii recreerii şi religiei”, Titlul II “Bunuri şi servicii”, alin. 20.19 “Contribuții ale administrației publice locale la realizarea unor lucrări şi servicii de interes public local, în baza unor convenții sau contracte de asociere”.
Art.8. (1) Se majorează, cu suma de 52 mii lei, prevederile bugetare la capitolul 68.02 “Asigurări și asistență socială’’, secţiunea de funcționare, Titlul II “Bunuri și servicii”. 
(2) Cu suma prevăzută la alin. (1) se rectifică bugetul de cheltuieli al Direcţiei Generale de Asistenţă Socială şi Protecţia Copilului Bistriţa-Năsăud pe anul 2016. 

Art.9. Se majorează, cu suma de 9 mii lei, prevederile bugetare la capitolul 74.02 “Protecția mediului”, secțiunea de funcționare, Titlul II “Bunuri și servicii” art. 20.02 “Reparații curente”. 
Art.10. (1) Se majorează, cu suma de 387 mii lei, prevederile bugetare la capitolul 84.02.03.01 “Drumuri și poduri” secțiunea de funcționare, Titlul II “Bunuri și servicii”, astfel:

a) la art. 20.02 “Reparații curente”, cu suma de 20 mii lei, pentru derularea contractului privind auditul de siguranță rutieră realizat pentru obiectivul de investiții – Modernizare DJ 172 D – Lot 2,3,4;
b) la art. 20.20 “Reabilitare infrastructură program inundații pentru autorități publice locale” cu suma de 367 mii lei, alocați din Fondul de intervenție la dispoziția Guvernului pentru înlăturarea efectelor calamităților naturale produse de inundații.
 (2) Se diminuează prevederile bugetare la capitolul 84.02.03.01 “Drumuri și poduri”, secțiunea de funcționare, Titlul II “Bunuri și servicii” art. 20.02 “Reparații curente”, cu suma de 70 mii lei, majorându-se cu aceeași sumă secțiunea de dezvoltare, Titlul XII “Active nefinanciare”, art. 71.01.03 “Maşini, echipamente, instalaţii”. 
Art.11. Se aprobă efectuarea de virări de credite bugetare în cadrul bugetului propriu şi al unităţilor subordonate Consiliului Judeţean Bistriţa-Năsăud.

Art.12. Se modifică Anexa nr. 1 la Hotărârea Consiliului Judeţean Bistrița-Năsăud nr. 71/2016, privind Programul de investiţii al județului Bistriţa-Năsăud pe anul 2016, conform Anexei nr. 1.

Art.13. Se modifică Anexa nr. 2 la Hotărârea Consiliului Judeţean Bistrița-Năsăud nr. 71/2016, privind Programul de lucrări de întreţinere, reparaţii şi modernizări drumuri judeţene pe anul 2016, conform Anexei nr. 2.

Art.14. Anexele nr. 1 şi 2 fac parte integrantă din prezenta hotărâre.

Art.15. Prezenta hotărâre a fost adoptată cu un număr de 30 voturi “pentru”.

Art.16. Prezenta  hotărâre se va publica în Monitorul Oficial al judeţului Bistriţa-Năsăud.

Art.17. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 

Art.18. Prezenta hotărâre se comunică de către Serviciul administraţie şi relaţii publice cu:

- Direcţia economică;
- Direcţia dezvoltare durabilă şi relații externe;

- Direcția tehnică, investiții, lucrări publice;

- Arhitect şef;
- Birou achiziţii publice, contracte;
- Direcţia Generală de Asistenţă Socială şi Protecţia Copilului Bistriţa- Năsăud;

- Centrul Judeţean pentru Cultură Bistrița-Năsăud;

- Complexul Muzeal Bistriţa-Năsăud;

- Spitalul Județean de Urgență Bistriţa;

- Administraţia Judeţeană a Finanţelor Publice Bistriţa-Năsăud;

- Instituţia Prefectului judeţul Bistriţa-Năsăud.

PREŞEDINTE,

EMIL RADU MOLDOVAN

                                                                         Contrasemnează:
                                                                   SECRETARUL JUDEŢULUI,

                                                                     MICA OPREA       

Nr. 96




                                      

Din 27.07.2016   

